Αποτίμηση και Ανασχεδιασμός υφιστάμενου κτιρίου οπλισμένου σκυροδέματος με ανελαστική δυναμική ανάλυση.:
Creators: name: Πιστόλας, Γεώργιος-Αχιλλεύς Αριστοτέλη
Publisher: name: Aristotle University of Thessaloniki
Year: 2010
Subjects: Αποτίμηση
Ενίσχυση
Καν ΕΠΕ
Assessment
Redesign
KAN EPE

description: Αντικείμενο της παρούσας διπλωματικής εργασίας που εκπονήθηκε στα πλαίσια του μεταπτυχιακού προγράμματος σπουδών «Αντισεισμικός Σχεδιασμός Τεχνικών Έργων», είναι η αποτίμηση και ο ανασχεδιασμός ενός εκ των κτιρίων (συγκεκριμένα της πτέρυγας VI) του κτιριακού συγκροτήματος του Πειραματικού Σχολείου του Α.Π.Θ. με βάση το τελικό σχέδιο του Κανονισμού Επεμβάσεων (ΚΑΝ.ΕΠΕ.). Πρόκειται για έργο «συνήθους διακινδύνευσης», δηλαδή έργο η ενδεχόμενη βλάβη του οποίου περιορίζεται στο ίδιο το έργο, στο περιεχόμενό του και στην άμεση γειτονία του, επομένως καλύπτεται από τον ΚΑΝ.ΕΠΕ. Το κτιριακό συγκρότημα του Πειραματικού Σχολείου του Α.Π.Θ. βρίσκεται στο κέντρο της Θεσσαλονίκης, στο οικοδομικό τετράγωνο μεταξύ των οδών Αγίας Σοφίας, Ολύμπου, Πλάτωνος και Δελμούζου. Αποτελείται από τέσσερις κύριες πτέρυγες (I,II,III και VI) τοποθετημένες σε κάτοψη σχήματος Π, με κλειστό γυμναστήριο (πτέρυγα IV) και βοηθητικά κτίρια (πτέρυγα V) στην εσωτερική αυλή. Τα επτά κτίρια είναι στατικώς ανεξάρτητα. Η μελέτη, που εκπονήθηκε από τον αρχιτέκτονα Δ. Πικιώνη το 1935, περιλάμβανε το σύνολο του συγκροτήματος με τη σημερινή μορφή του. Η πτέρυγα VI, με την οποία θα ασχοληθούμε, κατασκευάσθηκε μετά το 1961 με βάση την παλιά αρχιτεκτονική μελέτη, αλλά με νέα στατική μελέτη που συντάχθηκε το 1961 από Πολιτικούς Μηχανικούς συνεργάτες του Δ. Πικιώνη. Ο φέρων οργανισμός είναι αμιγώς πλαισιακή κατασκευή σκυροδέματος. Για την αποτίμηση της φέρουσας ικανότητας του κτιρίου και τον ανασχεδιασμό εφαρμόστηκε μη γραμμική δυναμική ανάλυση, της οποίας οι γενικές αρχές, οι προϋποθέσεις και οι κανόνες εφαρμογής καθορίζονται από τον ΚΑΝ.ΕΠΕ. Η ανάλυση πραγματοποιήθηκε για επτά επιταχυνσιογραφήματα καταγραφών ελληνικών σεισμών. Οι έλεγχοι των κριτηρίων επιτελεστικότητας έγιναν για το μέσο όρο των μέγιστων μεγεθών απόκρισης κάθε επιταχυνσιογραφήματος. Τα αποτελέσματα είναι ιδιαίτερα επαχθή τόσο για τον υφιστάμενο όσο και για τον ανασχεδιασμένο φορέα. Αυτό οφείλεται στις πολύ υψηλές φασματικές τιμές επιτάχυνσης που προκύπτουν μετά την κανονικοποίηση των επιταχυνσιογραφημάτων βάσει των διατάξεων του EC8.
description: The objective of this thesis, submitted in partial fulfillment of the requirements for the MSc degree of the Graduate studies program “Earthquake Resistant Design of Structures” was the assessment and the redesign of the building number VI of the Experimental School of A.U.TH. complex. The building is constructed of reinforced concrete and the draft no.3 of the Greek Structural Intervention Code (“KAN.EΠE.”) is applied. This is possible as damage on the building does not affect any other structures around. The complex of the Experimental School of A.U.TH. is located in the centre of Thessaloniki, in the block among the streets of Hagia Sofias, Olympou, Platonos and Delmouzou. It consists four aisles built in a Π planar shape. The seven buildings are statically independent. The design for the whole complex was held in 1935 by the architect D. Pikionis. The building number VI, that this thesis deals with, was built in 1961 and the old architectural design was applied. The static design for this building was held in 1961 by civil engineers and it is made by concrete frames. The assessment and redesign of the building is done using nonlinear timehistory analysis. General rules and conditions under which this method is allowed are determined by “KAN.EΠE.”. Seven accelerograms of Greek earthquakes are applied to the model of the building. The performativity criteria are checked using the mean of the max values of the forces and/or displacements that occur for each of the seven accelerograms. The results are onerous for both the existing and the redesigned structure because of the high acceleration values that occur after the normalization of the seven accelerograms according to EC8.